ועדת העבודה, הרווחה והבריאות, כנסת 17, פרוטוקול מספר 42, 2006-07-11 10:00

משה שרוני: שלום, אני פותח את ישיבת הוועדה.

משה שרוני: אני מצטער שחה"כ רן כהן לא כאן.

משה שרוני: מחליטים בהתאם לחוק הרציפות לדון בהצעת חוק, להודיע לוועדת העבודה, הרווחה והבריאות של הכנסת, להחיל דין רציפות של הצעת החוק החלת דין רציפות על הצעת חוק הנוער (טיפול והשגחה) (תיקון מס' 17) (מסגרת חוץ ביתית לקטין נזקק).

משה שרוני: תהליכי החקיקה יתואמו בהסכמה עם משרדי האוצר והרווחה.

משה שרוני: אם יתברר כי ישנה חריגה בין הצעת החוק לעמדת הממשלה, תחזור ועדת השרים לענייני חקיקה, לדון בהצעת החוק לפני הקריאה השנייה והשלישית.

משה שרוני: זאת הודעת הממשלה.

מרינה סולודקין: זה חוק מאוד חשוב, אבל יש לי כמה הסתייגויות.

מרינה סולודקין: במציאות הנוכחית יש הרבה מקרים של הוצאת ילדים ממשפחות שונות בשגגה, ולכן אנחנו צריכים לחשוב יותר על הדרכת הורים דרך מסגרות של הקהילה.

מרינה סולודקין: אני לא רואה צורך להרחיב את מסגרות חוץ ביתיות.

מרינה סולודקין: אני חושבת שזאת סכנה.

מרינה סולודקין: בקדנציה הקודמת, אני התעסקתי בשערוריות של הוצאת ילדים עולים מהבית בשגגה על ידי רשויות רווחה.

מרינה סולודקין: ועדת גלעד של משרד הרווחה, בראשות שאול יהלום, עבדה הרבה.

מרינה סולודקין: היא הגיע למסקנה, שצריכים להרחיב את הגורמים בקהילה.

מרינה סולודקין: החוק הוא חריף מדי וחד משמעי.

משה שרוני: מה זה חריף?

מרינה סולודקין: כאילו מסגרת חוץ ביתית, היא הכי חשובה בנושא הזה.

מרינה סולודקין: אם למשרד הרווחה יש עמדה אחרת והסתייגויות, הם צריכים להציג אותה כאן.

מרינה סולודקין: אלה מקרים בודדים.

מרינה סולודקין: יש שתי גישות.

מרינה סולודקין: יש מקרים בהם מסגרת חוץ ביתית היא חשובה, והיא הפתרון היחיד לטיפול בילד.

מרינה סולודקין: עם זאת, אלה מקרים בודדים.

בתיה ארטמן: עמדת הממשלה היתה לתמוך בחוק, כפוף לתיאומי נוסח בינינו לבין משרד האוצר מתוך הכרה שיחד עם הצעת החוק הזאת, שהרעיון בה הוא חיובי ומקובל – כי אנחנו חושבים כי כל ילד שזקוק לסידור חוץ ביתי, צריך לקבל את הסידור החוץ ביתי - עדיין זה לא צריך לפגוע בתוכנית העבודה של משרד הרווחה, שתואמת את האמנה של זכויות הילד.

בתיה ארטמן: מטרת התוכנית הזאת, היא למנוע הוצאה של ילדים מהבית, כאשר הסיבה היחידה להוצאתם היא שאין מספיק שירותים בקהילה.

בתיה ארטמן: לכן, המשרד שלנו מוביל מספר שנים תוכנית שנקראת, עם הפנים לקהילה.

משה שרוני: השאלה היא, האם יש לכם את הכלים הנכונים והטובים בנושא זה.

בתיה ארטמן: אנחנו נפתח את הכלים.

בתיה ארטמן: יש לנו תוכנית, איך להנחות את אותן הוועדות ממליצות על כך.

בתיה ארטמן: אם הן מקבלות את הסכמת ההורים, זה מתבצע.

בתיה ארטמן: אם הן לא מקבלות את הסכמת ההורים, הן צריכות ללכת לבית המשפט.

בתיה ארטמן: אנחנו נקבע, איך אותן ועדות יקפידו על אותם קריטריונים, שאנחנו נקבע, כדי שרק כאשר אין ברירה אותו ילד ייצא מהבית.

משה שרוני: מתי הצוותים האלה יהיו מוכנים?

בתיה ארטמן: הכל תלוי בתקציבים.

בתיה ארטמן: לכן, אנחנו רוצים שהצעת החוק הזאת לא תפריע למדיניות של המשרד לבצע את מה שאנחנו רוצים.

משה שרוני: האם אתם תשיגו את התקציב?

בתיה ארטמן: אנחנו רוצים להכניס לחוק סעיף.

משה שרוני: מתי?

בתיה ארטמן: אנחנו צריכים לתאם את זה עם משרד האוצר.

משה שרוני: למה עם משרד האוצר?

משה שרוני: האם הם בעלי הבית?

בתיה ארטמן: הם בעלי הבית על הכסף.

משה שרוני: הם לא בעלי הבית על הכסף.

משה שרוני: המדיניות של הממשלה היא בעלת הבית ולא האוצר.

בתיה ארטמן: זה נכון, אבל החלטת הממשלה אומרת שזה יהיה בתיאום עם משרד האוצר.

משה שרוני: תיאום זה משהו אחר.

ג'ודי וסרמן: איך אתם רוצים לסייג את זה?

מוטי וינטר: יש לנו את הכלים, ואנחנו מבצעים את המדיניות שעו"ד דפנה ארטמן ציינה, כבר 3 שנים.

משה שרוני: כלים יש.

משה שרוני: השאלה המרכזית הנשאלת, היא האם יש כסף.

מוטי וינטר: באמצעות המדיניות הקיימת, אנחנו ממירים חלק מהמכסות לילדים שניתן להחזיר אותם הביתה.

מוטי וינטר: המדיניות הזאת עובדת.

מוטי וינטר: היא הביאה לנו 45,000,000 שקלים ב-3 שנים האחרונות.

מוטי וינטר: אנחנו רוצים להמשיך ולתגבר את המדיניות הזאת.

מוטי וינטר: עו"ד ארטמן אמרה לך, כי אנחנו חושבים שאנחנו יכולים לקחת את הצעת החוק הזאת, ולשכלל אותה בכיוון הזה, כך שנוכל להמשיך להעביר וגם ניתן יהיה לסדר ילדים מחוץ לבית.

יצחק קדמן: אני מבקש להעיר שתי הערות.

יצחק קדמן: הערה ראשונה היא הערה לסדר.

יצחק קדמן: אני חושב שהדיון כרגע, הוא בשאלה של החלת הרציפות, שעברה בכנסת הקודמת.

יצחק קדמן: גם בהחלטת הממשלה נאמר כי, צריך לבוא להכנה לקריאה שנייה ושלישית.

יצחק קדמן: מה שקורה פה עכשיו, זאת לא הכנה לקריאה שנייה ושלישית, אלא דיון על החלת דין הרציפות, דבר שיאפשר לכנסת הנוכחית להמשיך במקום שהכנסת הקודמת הפסיקה.

יצחק קדמן: והיה ויחול דין רציפות, והממשלה לא מתנגדת, אזי יהיה מקום בדיון לקראת קריאה שנייה ושלישית לדון על כל הערות.

יצחק קדמן: אני הייתי מציע לאדוני, לקיים הצבעה על החלת דין הרציפות, ואת הדיון לגופו של עניין, על התיקונים והשיפורים, יש לקיים בדיון לקראת קריאה שנייה ושלישית.

יצחק קדמן: אם דעתי לא תשמע, אז הייתי אומר דבר אחד ברור.

משה שרוני: אני מסכים עם דעתך.

דן שניט: אני רוצה לומר משפט אחד, שמחזק ומבהיר את מה שאמר ד"ר קדמן.

דן שניט: לדעתי, אנחנו כרגע צריכים להעביר את התהליך הטכני של החלת הרציפות בוועדה.

דן שניט: אני קראתי את ההחלטה כמשפטן בכיר.

דן שניט: זה מה שאומרת החלטת הממשלה.

דן שניט: היא אומרת, כי לאחר שנאשר את דין הרציפות, מבחינה מהותית יש כל מיני רעיונות, שהיא מבקשת שיתואמו עם משרדי הממשלה.

דן שניט: יש לכך המון זמן.

דן שניט: מדוע כרגע לטרפד את המהלך הטכני הזה?

משה שרוני: מי אמר שמטרפדים?

דן שניט: זאת ההצעה.

בתיה ארטמן: ההצעה לא היתה לטרפד.

בתיה ארטמן: במשפט הראשון שלי, אמרתי כי הממשלה תומכת בזה, בכפוף להסכם עם האוצר.

דן שניט: זה לאחר החלת דין הרציפות.

ואסל טאהא: אני רוצה לחזק את מה שאמר פרופ' דן.

ואסל טאהא: אפשר להחיל דין רציפות.

ואסל טאהא: אם יש תיאומים, אפשר לעשות את זה בין הקריאות.

משה שרוני: אני רואה שחברי הוועדה תומכים בנושא הזה.

משה שרוני: מי בעד החלת דין הרציפות?

מרינה סולודקין: אני נמנעת.

מרינה סולודקין: ה צ ב ע ה בעד – 6 נגד – אין נמנעים – 1

משה שרוני: תודה רבה, הישיבה נעולה.